**ΌΡΟΙ ΣΥΜΜΕΤΟΧΗΣ ΔΙΑΓΩΝΙΣΜΟΥ**

**«STARBUCKS»**

Στην Κηφισιά Αττικής σήμερα, 10η Δεκεμβρίου 2019, η εταιρεία με την επωνυμία **«DPG DIGITAL MEDIA ΑΝΩΝΥΜΗ ΕΤΑΙΡΕΙΑ ΣΥΜΜΕΤΟΧΩΝ» (**εφεξής «ΕΤΑΙΡΕΙΑ»), και διακριτικό τίτλο**"**DPG DIGITAL MEDIΑ**"** η οποία εδρεύει στην Κηφισιά Αττικής, επί του 14ου χλμ. Ε.Ο. Αθηνών – Λαμίας, όπως νόμιμα εκπροσωπείται, διοργανώνει διαγωνισμό  για τους επισκέπτες/αναγνώστες της ιστοσελίδας [www.queen.gr](http://www.astrology.gr) στο instagram. Σκοπός των παρόντων αναλυτικών όρων (εφεξής οι «ΟΡΟΙ») είναι ο καθορισμός των όρων συμμετοχής στο διαγωνισμό κάθε ενδιαφερόμενου και της ανάδειξης νικητών στο πλαίσιο αυτού.

Η ΕΤΑΙΡΕΙΑ διατηρεί το δικαίωμα να τροποποιεί μονομερώς τους παρόντες όρους. Η τυχόν μεταβολή των όρων θα πραγματοποιείται κατόπιν προηγούμενης ανακοίνωσης στον οικείο διαδικτυακό τόπο της ΕΤΑΙΡΕΙΑΣ  [[www.queen.gr](http://www.astrology.gr)](http://l.facebook.com/l.php?u=http%3A%2F%2Fwww.Queen.gr%2F&h=xAQGjlGXi&s=1) ή/και στο facebook ή/και στο instagram ή/και σε μέσα μαζικής ενημέρωσης της επιλογής της ΕΤΑΙΡΕΙΑΣ και θα είναι δεσμευτική για κάθε συμμετέχοντα. Η ΕΤΑΙΡΕΙΑ δεν αναλαμβάνει οποιαδήποτε ευθύνη αναφορικά με οποιαδήποτε τροποποίηση.

**1. Δικαίωμα συμμετοχής**. Δικαίωμα συμμετοχής στο διαγωνισμό έχουν όλοι οι ενδιαφερόμενοι οι οποίοι έχουν συμπληρώσει το 18ο έτος της ηλικίας τους, είναι μόνιμοι κάτοικοι Ελλάδας, διαθέτουν δημόσιο προσωπικό λογαριασμό στο instagram και ακολουθούν τη σελίδα @queen\_gr. Κάθε ενδιαφερόμενος έχει δικαίωμα πολλαπλών συμμετοχών καθ’ όλη τη διάρκεια του Διαγωνισμού και θα μπορεί να κερδίσει μόνον ένα (1) δώρο. Συμμετέχων ο οποίος κληρώνεται ως νικητής αποκλείεται από το υπόλοιπο της διαδικασίας κλήρωσης. Για τους συμμετέχοντες στο διαγωνισμό δυνάμει του παρόντος όρου, νόμιμος δικαιούχος οιουδήποτε δικαιώματος που προβλέπεται ρητά (π.χ. συμμετοχής στην κλήρωση, δώρου σε περίπτωση ανάδειξης) είναι μόνον ο χρήστης – επισκέπτης που θα αφήσει σχόλιο (“comment”) κάτω από το post του διαγωνισμού στο instagram, κάνοντας “mention” δυο φίλους του, αφού κάνει “follow” τη σελίδα @queen\_gr και τη σελίδα <https://www.instagram.com/starbucks/?hl=el>. Προχωρώντας στην ανωτέρω ενέργεια, o ενδιαφερόμενος ρητά αποδέχεται τους Όρους Χρήσης του διαδικτυακού τόπου  [www.queen.gr](http://www.astrology.gr).

2.    **Αποκλειόμενα πρόσωπα.** Οι εργαζόμενοι της ΕΤΑΙΡΕΙΑΣ καθώς και όσοι συνδέονται με αυτούς με συγγένεια έως και β΄ βαθμού καθώς και οι σύζυγοι αυτών, δεν έχουν το δικαίωμα συμμετοχής στο διαγωνισμό.

3.    **Περιγραφή του Διαγωνισμού:** Η έγκυρη συμμετοχή στο διαγωνισμό επιτυγχάνεται εφόσον ο χρήστης/συμμετέχων αφήσει σχόλιο (“comment”) στο post του διαγωνισμού που θα αναρτηθεί στο λογαριασμό Instagram του queen.gr ([www.instagram.com/queen\_gr/](http://www.instagram.com/queen_gr/)) κάνοντας “mention” δυο (2) φίλους του, αφού κάνει “follow” τη σελίδα @queen\_gr και τη σελίδα <https://www.instagram.com/starbucks/?hl=el>. Ενεργώντας κατά τα ανωτέρω περιγραφόμενα, ο επισκέπτης αποδέχεται τους παρόντες όρους διαγωνισμού και λαμβάνει αυτομάτως συμμετοχή στην κλήρωση. Σχόλια με κακόβουλο ή προσβλητικό περιεχόμενο θα αφαιρούνται και οι υποβάλλοντες αυτά θα αποκλείονται από την κλήρωση.

4.       **Αντικείμενο Διαγωνισμού:** Τα δώρα που προκηρύσσονται είναι δέκα (10) prepaid κάρτες, με αστέρια, της εταιρείας STARBUCKS, με παροχή πέντε (5) δωρεάν ροφημάτων της επιλογής του εκάστοτε νικητή και σε όποιο μέγεθος επιθυμεί.

5.       **Προθεσμία συμμετοχής στο διαγωνισμό:** Η συμμετοχή στην κλήρωση μπορεί να πραγματοποιηθεί κατά τα ανωτέρω από την Τρίτη **10/12/2019** ώρα **13:00μ.μ.** έως την Παρασκευή **13/12/2019** ώρα **14:00μ.μ.**.

6.       **Ανάδειξη νικητών του διαγωνισμού:** Οι δέκα (10) νικητές του διαγωνισμού θα αναδειχθούν με κλήρωση. Κάθε νικητής θα κερδίσει από μία (1) prepaid κάρτα με αστέρια, της εταιρείας STARBUCKS, με παροχή πέντε (5) δωρεάν ροφημάτων της επιλογής του και σε όποιο μέγεθος επιθυμεί.

7.       **Τόπος χρόνος και διαδικασία ανάδειξης νικητή του διαγωνισμού:**Οι δέκα (10) δικαιούχοι θα αναδειχθούν έπειτα από ηλεκτρονική κλήρωση την **Παρασκευή 13 Δεκεμβρίου 2019** και ώρα **15:00μ.μ.** στα γραφεία της Εταιρείας. Με την ολοκλήρωση της κλήρωσης συντάσσεται και το σχετικό πρακτικό της κλήρωσης παρουσία δικηγόρου. Το σχετικό πρακτικό φυλάσσεται από την διοργανώτρια εταιρεία για χρονικό διάστημα ενός μήνα.

8.       **Φύση Διαγωνισμού:**Τα δώρα του διαγωνισμού είναι ήδη προκαθορισμένα και συγκεκριμένα, και αποκλείεται η μεταβίβαση η ανταλλαγή ή η εξαργύρωσή τους. Σε περίπτωση που δεν προκύπτει ταυτοπροσωπία του προσώπου – χρήστη του λογαριασμού στο instagram μέσω της οποίας υπεβλήθη η συμμετοχή και του φυσικού προσώπου που διεκδικεί το δώρο του διαγωνισμού, η Εταιρεία διατηρεί το δικαίωμα να αρνηθεί τη χορήγηση του δώρου.

9.       **Ειδοποίηση νικητών.**Οι νικητές θα ειδοποιηθούν μέσω direct message στον προσωπικό τους λογαριασμό στο instagram, και θα πρέπει να αποστείλουν, μέσω Direct Message στο instagram του queen.gr, το ονοματεπώνυμό τους, τη διεύθυνσή τους και ένα τηλέφωνο επικοινωνίας. Σε περίπτωση που δεν επιτευχθεί η επικοινωνία εγκαίρως με νικητή για οποιονδήποτε λόγο, ο νικητής θα χάσει κάθε δικαίωμα επί του δώρου και το δώρο θα μείνει αδιάθετο. Σε περίπτωση άρνησης αποστολής των στοιχείων που θα ζητηθούν από την Εταιρεία, από νικητή, για οποιοδήποτε λόγο, ή σε περίπτωση που δεν προκύπτει ταυτοπροσωπία μεταξύ του λογαριασμού μέσω του οποίου έλαβε συμμετοχή στη δημόσια προσφορά ο χρήστης – επισκέπτης και του φυσικού προσώπου που διεκδικεί το δώρο και εάν ο νικητής δεν αποδεχθεί το δώρο, **μέχρι και την 31/12/2019,** η Εταιρεία διατηρεί το δικαίωμα να αρνηθεί τη χορήγηση του δώρου.

10.**Παραλαβή δώρου.** Η παραλαβή του δώρου θα γίνει ταχυδρομικώς, με αποστολή από τη Διοργανώτρια Εταιρεία στο χώρο διαμονής του νικητή σύμφωνα με τα στοιχεία που θα δηλώσει κατά την επικοινωνία του με την Εταιρεία. Σε περίπτωση που η Eταιρεία που θα αναλάβει την αποστολή δεν μπορέσει να παραδώσει το δώρο για οποιονδήποτε λόγο (απουσία του νικητή, λανθασμένα ή ελλιπή στοιχεία κ.τ.λ.), η επαναποστολή θα γίνει με έξοδα του νικητή.

Τα ονόματα και τα λοιπά στοιχεία των νικητών, θα δοθούν από την Διοργανώτρια Εταιρεία, στην Εταιρεία που θα διαθέσει το δώρο (STARBUCKS) και ο νικητής αφού παραλάβει το δώρο/κάρτα πρέπει να ακολουθήσει την εξής διαδικασία:

Να ακολουθήσει τις οδηγίες ενεργοποίησης της κάρτας και να αποστείλει e-mail στην Εταιρεία που θα διαθέσει το δώρο (STARBUCKS), στη διεύθυνση ηλεκτρονικού ταχυδρομείου [msr@starbucks.com.gr](mailto:msr@starbucks.com.gr), αναφέροντας: το όνομά του, το e-mail εγγραφής του στο πρόγραμμα My Starbucks Rewards στον ιστότοπο www.starbucks.com.gr και το queen.gr, προκειμένου να πραγματοποιηθεί η προσθήκη των εξακοσίων (600) αστεριών, για να απολαύσει όποτε επιθυμεί τα πέντε (5) δωρεάν ροφήματα της επιλογής του, σε όποιο μέγεθος επιθυμεί. Μόλις ολοκληρωθεί η ως άνω διαδικασία, ο νικητής θα λάβει επιβεβαιωτικό e-mail, ότι έγινε η προσθήκη στην κάρτα του, των ως άνω αστεριών.

11.   **Τύχη δώρου σε περίπτωση κλήρωσης αποκλειόμενου προσώπου.** Στην περίπτωση που κάποιος συμμετέχων εργάζεται στις εταιρείες της παραγράφου 2, ή είναι συγγενικό του πρόσωπο έως και β΄ βαθμού και ανακηρυχθεί νικητής, ή σε περίπτωση που αναδειχθεί νικητής ανήλικο πρόσωπο, το δώρο θα μείνει αδιάθετο.

12.   **Συναίνεση του δικαιούχου σε διαφημιστική προβολή.** Η ΕΤΑΙΡΕΙΑ διατηρεί το δικαίωμα να ανακοινώσει το όνομα και να δημοσιεύσει φωτογραφίες των νικητών ή/και του συνοδού τους στο site της ή/και σε οποιαδήποτε έντυπο ή μέσα μαζικής ενημέρωσης και να προβεί σε διαφημιστική εκμετάλλευση κάθε σχετικού γεγονότος όπως ενδεικτικά της παραλαβής των δώρων. Η ΕΤΑΙΡΕΙΑ επίσης διατηρεί το δικαίωμα στη χρήση του ονόματος των νικητών καθώς και των φωτογραφιών τους και του συνοδού τους για λόγους διαφημιστικής προβολής από την ίδια, χωρίς την καταβολή οποιασδήποτε αμοιβής ή αποζημίωσης. Άρνηση νικητή να συμμετάσχει σε σχετικό διαφημιστικό πρόγραμμα ή άλλη ανακοίνωση ή άρνηση να περιληφθεί το όνομα του σε καταχωρήσεις, εφόσον κληθεί, δίνει στο δικαίωμα στην ΕΤΑΙΡΕΙΑ να αρνηθεί την χορήγηση του σχετικού δώρου. Οι δικαιούχοι δηλώνουν ότι συγκατατίθενται στη χρήση των οποιαδήποτε αρχείων προβολής (βίντεο, φωτογραφία κλπ) που υλοποιήθηκαν κατά την διάρκεια του διαγωνισμού ή της παραλαβής του δώρου.

13. **Επεξεργασία προσωπικών δεδομένων.** Η ΕΤΑΙΡΕΙΑ λαμβάνει τα απαραίτητα μέτρα προκειμένου να διασφαλίσει πλήρως την ιδιωτικότητα των χρηστών/συμμετεχόντων στο διαγωνισμό και την ασφάλεια των δεδομένων τους, σε πλήρη εναρμόνιση με την κείμενη ευρωπαϊκή (Ευρωπαϊκός Κανονισμός για την Προστασία Προσωπικών Δεδομένων 2016/679) και εθνική νομοθεσία. Τα προσωπικά δεδομένα των χρηστών/συμμετεχόντων θα διατηρηθούν από την ΕΤΑΙΡΕΙΑ για όσο χρονικά διάστημα απαιτείται για την εκτέλεση της ­παρούσας σύμβασης και για την παραλαβή του δώρου από το νικητή. Τα δεδομένα των χρηστών/ συμμετεχόντων εκτός του νικητή, διαγράφονται άμεσα με το πέρας του διαγωνισμού και δεν χρησιμοποιούνται για περαιτέρω επεξεργασία. Περισσότερες πληροφορίες αναφορικά με οποιοδήποτε ζήτημα σχετικά με την ασφάλεια των προσωπικών δεδομένων και την άσκηση των δικαιωμάτων των χρηστών/ συμμετεχόντων μπορούν να αναζητηθούν στην ιστοσελίδα της ΕΤΑΙΡΕΙΑΣ ([www.queen.gr](http://www.queen.gr)).

14.   **Περιορισμός ευθύνης εταιρείας.** Η ΕΤΑΙΡΕΙΑ δεν φέρει καμία απολύτως ευθύνη εάν, για λόγους που βρίσκονται έξω από την σφαίρα του ελέγχου της  τα διατηρούμενα αρχεία της αλλοιωθούν ή καταστραφούν μερικώς ή ολοσχερώς. Ρητώς δηλώνεται και αναγνωρίζεται ανεπιφύλακτα από τους συμμετέχοντες στον παρόντα διαγωνισμό πως η ΕΤΑΙΡΕΙΑ ουδεμία ευθύνη έχει για οποιαδήποτε πλημμέλεια/ζημία/διαφέρον/εμπλοκή/ανωμαλία τυχόν προκύψει από το δώρο που κερδίσουν. Τα οποιαδήποτε έξοδα σχετίζονται με τη χρήση του δώρου βαραίνουν αποκλειστικά τους νικητές.

15.   **Δημοσιότητα όρων διαγωνισμού:**Oι όροι του παρόντος Διαγωνισμού θα είναι αναρτημένοι εντός άρθρου που θα αναφέρεται στο διαγωνισμό, στην ιστοσελίδα  [www.queen.gr](http://www.mothersblog.gr) καθ’ όλη την διάρκεια του διαγωνισμού.

16.   **Επιφύλαξη δικαιώματος τροποποίησης.**Η ΕΤΑΙΡΕΙΑ διατηρεί το δικαίωμα να τροποποιεί τους όρους του διαγωνισμού, να αλλάξει τα προσφερόμενα δώρα, να παρατείνει ή να συντομεύει τη διάρκειά του Διαγωνισμού και χωρίς προειδοποίηση.

**Για την Εταιρεία**